《飞来寺》
明代·朱学熙

新晴一度一登攀，无补峡灵真厚颜。海色渐分青壁外，溪声不断绿萝间。

何人肯抗尘容卧，有客差同怪石閒。即使招提飞不到，也应奇秘甲名山。

作者简介：朱学熙(？--一六四七)，字叔子。清远人。诸生。师事陈邦彦。明桂王永历初，授翰林待韶。会邦彦战败，与李成栋鏖战，互有胜负。学熙乘间执知县杀之，举清远城以迎，邦彦遂入死守。兵食不足，学熙辄倾资以供。城破，取先人兵法焚之，肃衣冠，自缢而死。著有《南越》、《广艾》及诗赋等集。清道光《广东通志》卷二八五有传。